
LINGUO-CULTURAL INTERPRETATION OF TURCISMS IN CHRISTIAN RELIGIOUS 
TEXTS. One of the most important tendencies in the lexis of the Bulgarian language during the 
Ottoman period is the interference of foreign lexis and in particular the so-called turcisms or 
osmanisms. The article examines the connotative function of selected Turkish borrowings in the 
Synaxary Life of St. George the New of Sofia. One of its copies from the town of Elena, of the early 
18” century, 15 a deliberate adaptation of an unknown writer who introduced Turkish terms for 
denoting specific realities in order to achieve a consciously sought authenticity and plausibility 
of the story, and to restore the emotional perception of George’s martyrdom two centuries after 
the event. Although moving away from the original, the Elena copy contributes to the deepening 
of the message of the literary work thus making it more accessible to the common reader through 


the use of meaningful details. 

Темата, формулирана в заглавието на настоящата разработка, е много обширна. С нея 
се поставя акцент върху една от най-важните тенденции в лексиката на българския 
език през османския период, а именно - интерференцията на чуждоезикови еди- 
ници, която от края на XIV B., наред с продължаващото и традиционно силно влия- 
ние на книжовния и говоримия средногръцки, вече има конкуренция в така нарече- 
ните турцизми или османизми. М. Стаменов определя османизмите като заемки от 


книжовния или разговорния турски език и неговите диалекти (и през турски като 


1 Авторката изказва благодарност за финансовата подкрепа на Българската академия на науките по 
двустранно споразумение за безвъзмездни средства между БАН и Румънската академия по проекта 
Всекидневният живот през Средновековието по лексикални данни от български и румънски език. 

посредник от други езици), навлезли в българския език през епохата на Османската 
империя (5{атепоу 201: 21). Официалният език на Османската империя в периода 
от края на ХУ до началото на ХІХ в. се нарича османски или среднотурски. В него 
вече функционира исторически обособена предосманотурска лексика, формираща 
пластове от древноирански, персийски, арабски, тюркски и други източни езици 
(ПоБгеха 2008: 16-18, 21, 102). В редица изследвания терминът османизми се заменя 
от турцизми като достатъчно функционален да означи лексикалния пласт заемки 
и чуждици от или през турски, въпреки че голяма част от тях по произход са ира- 
низми и арабизми (Ми еуа 2017: 78; ПоБгеуа 2008: 63). Темата за турцизмите в това 
широко разбиране е предмет на редица разработки по историческа лексикология. 
Богат материал се извлича от книжовния език на народна основа на дамаскините, 
т.е. от писмени прояви със системен характер (Місһеуа 2017). Трябва да се признае, 
че в повечето изследвания като изходна точка се използват съвременните речни- 
кови обобщения или етимологичните етюди за отделни думи, оцелели предимно 
в разговорния български език и неговите диалекти (т.е. синхронен или по-рядко 
синхронно-диахронен подход - Selimski 1978; коментари за историческото осмис- 
ляне на турцизмите вж. у Stamenov 8 Коеуа-ГуапсВагоуа 2017). Значително по-редки 
са проучванията от диахрония към синхрония, въз основа на конкретни писмени 
свидетелства, задаващи така необходимата текстова контекстуализация, която би 
позволила не просто да се етимологизува една лексема, а да се установи защо и как 
тя прониква в даден текст. Особено интересен е въпросът за проницаемостта на без- 
еквивалентната лексика от османската държавно-политическа система или бита. 
Може да се очаква, че дълбоката несъвместимост между двата типа етнокултурна 
и религиозна идентичност на християни и мюсюлмани задържа интерференцията 
в произведения от канона на средновековната книжнина. Такъв извод се подкрепя 
от произведенията на Софийската книжовна школа, в които редица реалии имат до- 
машни названия: султанът е турският цар, везирите и пашите са войводи, съдилищата 
и молитвените храмове са просто соудища, сънмища тЕхна (по материал на Житието на 
св. Николай Нови Софийски от Матей Граматик). Нови реалии с оригиналните им 
названия, макар и сравнително ограничено, се появяват в бележки на книжовници, 
например foya “ходжа, мечит ‘джамия’ (УеПпоуа 2012: 199); известна проницаемост по 
линията на разговорното начало се наблюдава в дамаскините - везир, диван, кадалък, 
каде, nawie, спахия, субашия и др. (Місһеуа 2017: 76). 

В настоящата разработка ще разгледаме няколко думи от Синаксарното жи- 
тие на св. Георги Нови Софийски. Източниците за разработката са двата му пре- 


писа, влезли в научно обращение като представители на кратката, или проложната, 

синаксарната редакция на оригиналното мъченическо житие на светеца, написано от 
поп Пейо скоро след гибелта на агиографския герой на п февруари 1515 г. в София. 
Те се наричат съответно Рилски (нататък Р) и Еленски (нататък Е - SBL 1986: 610; 


Dinekov 1939: 75-80): 


1. Синаксарното житие в сборник от Българската академия на науките БАН 86, в който 
заема първата самостоятелна част, писана от неизвестен преписвач в началото на 
ХУШ в. Текстът не е оцелял изцяло, липсва началото. Житието е издавано два пъти - 
от Б. Ангелов (Angelov 1967: 276-279) и от Хр. Кодов (Кодоу 1969: 21-214). В началото 
на ХІХ в. ръкописът конволют от три части е бил притежание на поп Стойко от с. 
Разпоповци край Елена, известен с името Гяур имам. Целият ръкопис се отличава 
с навлизане на говоримия език, за което свидетелстват особено изследванията върху 
извадките от Физиолога в третата му част (Hristoskov 8 Mladenov 1957). Преписът 
на Житието носи белезите на стара книжовна норма в редица граматически черти, 
отличава се с употребата на знак за малка носовка, но данни за лексиката практи- 
чески досега не са привеждани (Hristoskov 8 Mladenov 1957: 233). Твърде вероятно 
според И. Калиганов е влиянието от руски или църковнославянски източници, но 
само в отделни детайли, доколкото Житието на св. Георги Нови Софийски има богата 
руска традиция и от 1642 г. се помества в състава на московските печатни пролози 
(КаПрапоу 2000). Архетипът на Ри Е обаче няма пряко текстуално сходство с руските 


агиографски произведения за мъченика (КаПрапоу 1979: 14). 


2. Синаксарното житие в Служебен миней за февруари от началото на XVI в. в Pun- 
ския манастир, ръкопис РМ 2/13. Като притурка от друга ръка (Ѕргоѕігапоу 1902: 37) 
в самото начало са пометени 12 страници с най-ранния известен препис на Службата 
за Георги Нови със запазен акростих с името на автора поп Пейо и интересуващото 
ни Синаксарно житие (Opis ММКМ 1986: 53-55; ЕуІоріеуа-Каќѕагоуа 2013: 21). То е no- 
местено след шестата песен на канона и е издадено от Ст. Станимиров (Stanimirov 
1931-1932: 290-292). Възникването на ръкописа е свързано със Софийската книжовна 
школа, книжното тяло се озовава в светата обител по пътя на доказаните книжовни 
контакти между София и Рилския манастир. 

Независимо че в научната литература тези два преписа се разглеждат в един- 


ство като образци на един и същ тип редакция на оригиналния поп-Пейов текст, 


1 Критическо издание на преписите от пространната, или обширната редакция с най-ранен пред- 
ставител Хилендар Ко 479 от третата четвърт на XVI в. у Bogdanovic 1976. 

между тях има не само фабулна и езиково-текстологична близост, но и съществени 
различия. Една от разликите е фактологична и изключително важна. Става въпрос 
за това, че в Е се посочва различна от общоприетата дата на смъртта на Георги: ТНА 
ман Ко. Ñh въ нёлю длсопветвю петрова поста въ 5. ча д, ав P- múa фара а. въ 5. ча Дне. 
БЕШЕ Днь нм'Еноүєми Нели. B'RApS во c$ и гасне въ. 88.5. издига се роса тиха тъчїю нА WNOMbh 
сте въсЕХъ привлаче къ оудивлюнтю (Ѕёапітігоу 1931-1932: 291). Тя стои в основата на 
дискусията за именната омонимия между Георги Нови Софийски и Георги Новейши 
- къде и кога се е появила датата 26 май, дали се контаминират сведения за двама 
различни софийски мъченици от загубено днес мъченическо житие за прослава на 
втория Георги, или се създава обобщен образ идеологема на антиосманските настро- 
ения (КаПрапоу 1979: 13-14; КаПрапоу 2000: 82-83, 90; РазКа!еуа 2001: 213). Е спада към 
писмените доказателства за смесването на софийските светци с името Георги, без да 
са изяснени напълно причините и механизмите му. 

Най-съществената разлика между двата преписа се състои в това, че в Е фа- 
булата се попълва целенасочено с множество детайли, които не просто онародня- 
ват езика, но създават реалистичен фон на взаимоотношенията между православни 
и мюсюлмани, а именно това е основният верски конфликт в интерпретацията на 
софийските новомъченичества и тяхната книжовна прослава. Детайлите изпълняват 
допълнителна оценъчна функция и се обвързват със съответни денотати. Ще пред- 
ставим различията по ключова дума в азбучен ред. 

Боза, от тур. boza (ВЕК 1971, 1: 63), но с персийски произход от Биге “просо, 
основна суровина за производството на напитката. В Е същият свещеник, който раз- 
говаря с Георги в тъмницата, след като получава разрешение от съдията да вземе тлен- 
ните останки на мъченика, се обръща за съдействие към един бозаджия: и притекъ къ 
продаюцомв 6038 и TOMS Хртианин с8ц8, БАИЗ Бо БК МЕСТА ИДЕЖЕ СЪЖЕГ” ШЕ айика (Кодоу 
1969: 213). В Р този пасаж е предаден така: егда кысть къ верб AAE А38 NEKOEMŠ БЛИЗЬ 
МЕСТА ТОГО. он же ИЗЬШЁ въ прьевю страже нощи. и възеть устав” шев © мощи его и принесе иҳь 
къ дюли свои (Stanimirov 1931-1932: 291). Персонажът се развива на базата на обширната 
редакция, където се посочва, че православният свещеник (по подразбиране авторът 
на Житието поп Пейо) се обръща за помощ към единк же кристТанинк мьзди ради ское 
сто $ агар®нина н'Екоєго (Bogdanovic 1976: 258). Поелият риска получава заплащане 
от няколко сребърника. В Е бозаджията не извършва делото сам, а с помощта на 


презвитер Иоан, който взема със себе си кр тице, за да увие мощите и да ги пренесе 


1 Коментар давам в статията „Езикови стереотипи в реконструкцията на софийските мъчениче- 
ства от ХМІ в.: Георги Най-нови“ В: сб. Стереотипът в славянските езици, литератури и култури. 
Т. 1. Езикознание. София: УИ Св. Климент Охридски, 2019: 429-436. 

в църквата Св. Марина. Същият Йоан е ключова фигура ив Р. И в двата преписа стои 
ценното допълнение, че по това време църквата Св. Марина е била митрополитска 
— ЕЖЕ всть Яна митрополїа в Р, къ келицейи цркви митрополїй стыє ведикойнице марины в Е. 
В останалите детайли - годината на смъртта зйкг (1515), в третото лято от царуването 
на султан Селим Г (1512-1520), споменаването на митрополит Панкратий и др., двата 
текста се схождат изцяло с обширната редакция. 

В своята класификация на турцизмите Б. Цонев слага боза в шестата група на 
ястията, питиетата и вкуса (Тѕопеу 1984: 183), но тривиалността на лексемата в нашето 
съвремие вероятно е причината да нямаме никакви целенасочено търсени данни 
за писменото й присъствие. Примерът от БАН 86 е стъпка напред. От XVI B., при 
управлението на Сюлейман Великолепни (1520-1566), производството и продажбата 
на боза стават толкова разпространени, че водят до определянето на питието като 
специфично за homo Оќотапісиѕ, въпреки че е известно още в Древния Изток. Така 
наречените Богхайапез ‘лавки, бозаджийници в Истанбул заемат важно място в соци- 
алната инфраструктура на града (Boyar 8 Fleet 2010: 189-190). Мултиетнична София 
като столица на Румелийското бейлербейство също е споделяла това производство. 
Текстът не конкретизира народността на бозаджията поради доминиращата верска, 
а не народностна насока на творбите, свързани с новомъченичеството срещу исляма. 
Реномирани производители на боза в Османската империя били особено албанците 
и арменците. Данните позволяват да се заключи, че изтъкването на занаята на лицето 
цели да се опише съпричастността на обикновените хора, принудени да печелят хляба 
си при мюсюлмани, вероятно в типичните еснафски сдружения руфети. По този 
начин посланието на безпощадния верски сблъсък се приземява до битово-личност- 
ното участие на всеки истински християнин. 

Коумоудъ - за обяснение на лексемата следва да приведем пълния контекст 
на нейната употреба. Става въпрос за финалния, почти ерминиен портрет на 18-го- 
дишния мъченик, който присъства в обширната редакция. Това описание е дадено 
от самия житиеписец, очевидец на събитията, и в голяма степен е предопределило 
иконографията за мъченика (Сегроуа 2015а, 2025). В две колони паралелно предста- 


вяме най-важните физически черти в този портрет: 


Пространна редакция Кратка редакция в Е 
Бкзорщииь же TAN’ Kh и въсъмкь, нарвсичавк. БУБше ЖЕ По TEAECNOMS вид Кнтю тьнькъ вис, 
(Юкразюмь подльгнокасть, ВЕЖДИ ЕЪЗЕНШЕНИ възраст свҳонавъ, WEHAZOMh длкгъ и 
и гоусти. Нось похыль. Прьсти рвчньг твн” ци прьсти р8чни тьн’ки дльгы, ква дъ и 


и дльзи (Bogdanovic 1976: 259) реди власы Harke (Кодоу 1969: 213) 

В Р такъв портрет няма. Сравнението показва, че описанието в Е ползва за своя основа 
повече преписа на пространното житие по изданието на Ст. Новакович, доколкото за- 
почва точно по същия начин: вКше же по TEAECNOMS вид Кнтю тьнькъ и кисокъ, възрастшолк 
свхонавъ, мвразъ имю дльговаТЬ, пръсти тьнкы дльгы, нарвсичавь (Novakovic 1867: 292). 

Лексемата коумоуд в преработеното Синаксарно житие е истинска находка. 
Подобна лексема не е регистрирана в речниците. Налице е еднократно фиксираното 
прилагателно кумуден, запазено от архива на П. Ю. Тодоров и впоследствие влязло 
в Речника на редките и остарели думи (ККОПО 1974: 224): ‘хубав, гиздав, отнесено до 
девойки. На това прилагателно посвещава отделна статия Й. Еленски (Еепз 1973). 
В резюме неговото мнение се свежда до следното: лексемата кумуден се извлича от 
автентични информаторски данни на носители на диалекта в областта на реките 
Осъм и Вит, в района на Плевен и Никопол; информаторите дават различно значение, 
което се обобщава в следните основни семи: 1. Човек с кестенява, русолява, светлока- 
фява, пшеничена на цвят, тъмноруса коса; 2. Човек със светли очи; 3. Човек с матов, 
светъл, блед тен на лицето; 4. Човек с правилни черти на лицето, откъдето вторично 
и обобщаващо е развитото значение ‘гиздав, красив. Вторият съществен извод на 
автора е връзката между кумуден и куманин, куманен, означение на физическия тип 
на куманите, отличавали се с бледожълта, светлоруса или червеникава коса и блед, 
бледожълт, матов тен. Аналогия за това авторът търси в руския им екзоним половцы 
< плавъ ‘узрял за жътва, в диалектите плав ‘рус, светлоок, блед, светъл, жълтобял' 
(УЪК 2009, 2: 213). Кумани е ендоним на езика на самия народ, кумански или къп- 
чашки. По отношение на етимологията на кумуден Й. Еленски предполага тюркски 
или алтайски произход със сходни думи в монголски, ногайски, казахски и др. (срв. 
Starostin & ПуБо & Mudrak 2003: 705, “Кит “пясък; Voynikov 2020: 849, *quba “жълт, 
*qum ‘пясък’). Етимологията изисква по-подробно и аргументирано обяснение от 
специалисти. За целите на настоящата статия ще отбележим, че наличието на същест- 
вителното к а дъ предполага физически признак, но не би могло категорично, въз 
основа на краткия и двусмислен контекст, да се избере под коя точно от приведените 
семи се подвежда: към бледия тен на лицето, към общата характеристика на човек 
с правилни черти или е възможен еквивалент на нароусичавъ ‘възрус, русоляв, за което 
впоследствие се дава още едно уточнение руди власы, роудъ ‘червеникав, риж (ВЕК 
2002, 6: 334). Бихме се осмелили да преведем пасажа с русоляво-рижи коси имаше, 
с което отдаваме предпочитание на последното предположение, тъй като онародне- 
ната форма нароусичакъ е открояващ се признак от оригинала и е поставена в същата 
текстова позиция, както в Е. Смятаме също така, че е възможно кумуд да е съкратена 


форма на кумуден (подобно в нефел, нефелен и др.). При това положение пред нас 

е още една фиксация на лексемата, при това в текст от ранния ХУШ в. Като се има 
предвид, че Е се свърза с Елена, може да се коригира мнението на Й. Еленски, че 
кумуден е непозната лексема за говора на това селище, макар че П. Тодоров е родом 
оттам. Напротив, данните се съгласуват териториално и разкриват историческия 
континуитет на лексемата. Независимо от възможния тюркски произход разглеждаме 
лексемата тук като рядък съпътстващ пример на доказаните османотурски заемки. 

Ткаввенть — тюлввенть BEATH на глакк или е един от важните атрибути на сина 
на съдията, който идва в бляскаво облекло на кон да увещава Георги пред кладата 
с простите думи тьчю нашъ к ди. Обещанията, ако приеме исляма, са да му стане брат, 
съответно син на съдията, и да притежава всички бляскави богатства - многоценни 
коне, злато, сребро и богато облекло - които демонстрира пред него самият турчин. 
Целият предметен регистър има контрастен символичен смисъл, защото младият 
Георги няма намерение да продаде вярата си за богатство. Достоверността се дължи 
на усета към детайла, на внушението от предметните символи за социалното пре- 
възходство на мюсюлманина. Ключовият концепт идеологема нов Христов мъченик 
е сложно социално-религиозно явление, но на разбираем език то се представя чрез 
основните християнски ценности - вяра в Христос, неподкупност и нематериалност. 
Неслучайно и в двата преписа на Синаксарното житие са пропуснати диалозите и бо- 
гословската полемика, така типични за догматическите по същество спорове, които 
водят мъченик и мъчители в житията на Софийската книжовна школа. В дадения 
контекст записът на кирилица точно възпроизвежда един материален символ на ис- 
ляма: на турски tülbend < от перс. dilbend, ФеШапд, характерна мюсюлманска шапка, 
тюрбан (тюлбен е и самата материя - ПоБгеуа 2008: 183), станала популярна в Западна 
Европа поради това, че се превръща в етимон за названието на културния символ на 
Османската империя - лалето (lâle). От средата на XVI в. в Западна Европа името 
на новото растение се появява във варианта tulipa, ѓиірапё, tulipan от османотурски 
НИБепа поради визуалната аналогия между тюрбана и лалето (смята се за възможно 
да е преводаческа грешка при писмената рецепция поради османската мода тюрбанът 
да се декорира с лалета, т.е. името на шапката става название на цветето - Urban 2015: 
162—163; Вауепе 2011: 145). 

Хазёи — и много щЕннЕ Ҳазён злата влиста се. Отново в описанието на сина на съ- 
дията богатството се изтъква чрез доброплътни, т.е. охранени, коне и ценни вързопи 
с пари. Предполагаме, че изписването е неточно поради това, че стои под титла, а зад 
него се крие турската дума с персийски произход hazne, hazine ‘съкровище, държавна 


хазна, вързоп с пари’ (ККОПО 1974: 338, вж. още притежател на съкровище хазнедар 

< Вагпе-даг, перс. суфикс -dar ‘притежаващ, имащ и мотивиращо съществително 
Dobreva 2008: 107). 

Шничеринъ, от тур. jeniçer < јепі-с̧егі ‘нова войска, сеп! от перс. ‘войска’ (Georgieva 
1988: 7; ПоБгеуа 2008: 93). В Е този персонаж се появява при мъченията, изтръгвайки 
героя от пламъците, за да го увещае още веднъж да се откаже от вярата си: и приспевъ 
единъ таничеринъ, и истръгъ его изъ WINIA, и pë къ нем (Кодоу 1969: 213). Изписването 
с начало а от етимологично је е диалектното произношение в някои източни го- 
вори по аналогия с разпространения в тях преход на а след стари палатали и йота 
(ВЕК 1971. 1: 498-499). Впрочем това се доказва от разговорния деминутив паничерчета, 
фиксиран в летописната приписка от 1623 г. в Евангелие от Националната библио- 
тека в София НБКМ 873 (Ѕіоуапоу & Кодоу 1964: 43-44). Тя е издавана нееднократно 
в оригинал ив съвременен превод като рядко сведение в богослужебна книга за смут- 
ните кърджалийски времена и еничарството в района на Стара планина и Мъглиж. 
Ее създаден в същия църковен диоцез - Търновската митрополия и нейните епар- 
хии, и отразява същата фонетична особеност. Употребата на длъжностното название 
в редовната османска пехота е личен избор на неизвестния книжовник от по-късна 
епоха, но не лишава наратива от достоверност, тъй като еничарският корпус в мирно 
време изпълнява функции към местната власт и има правомощия за опазване на 
обществения ред при съдебни процеси, какъвто е този срещу Георги (Georgieva 1988: 
141-144). Еничарят е конкретизиран образ от противниковия лагер, граничен между 
два свята заради насилственото приемане на исляма и верността към султана. В Р 
няма откроено такова лице, мюсюлманската тълпа е единно множество и всички 
нейни действия са представени с глаголи в з л. мн. ч.: везакони же того къъринвше въ 
огънь И ДАЖЕ До трЕтицею въреваюци и изреваюци; КОНЬЧНЕ же въврьгоше поср Е скради чогънн“ки 
(Ѕёапітігоу 1931-1932: 291). 

В заключение следва да се изтъкнат няколко момента в Синаксарното житие 
на св. Георги Нови Софийски по зададената тема: 

Турцизмите в преписа от Е са резултат от преработката на неизвестен кни- 
жовник, който привнася елементи на разговорния език. В условия на билингвизъм 
те съставляват неизбежен и ярко открояващ се лексикален пласт в определен тип 
произведения, писани или превеждани за по-широк адресат слушатели, читатели 
и ползватели. В настоящата преработка е налице съзнателно осмисляне на белезите 
на другостта на чуждото вероизповедание чрез материално-веществени названия 
и реалии от действителността. Това прави този конкретен препис интересен с оглед 
на редкия феномен да се преработва домашен извор за едно софийско мъченичес- 


тво, което по място на възникване първоначално има западнобългарски регионален 

характер, но се разпространява на Балканския полуостров и в Русия. За сравнение 
в най-близките преписи до оригиналния автограф на поп Пейо няма подобни тур- 
цизми. Такива не се срещат през ХМІ в. в нито едно от петте оригинални произве- 
дения на Софийската книжовна школа, а в някои нейни представители - службите 
и омилетичната Похвална беседа за софийските мъченици, жанрово-каноничните 
ограничения правят невъзможна появата им. Прави впечатление, че турцизми няма 
и в Рилския препис на Синаксарното житие, който, както се посочи, се датира от 
ХУІ в. Следователно навлизането на турцизмите е плод на развитието във времето 
ив историята на текста. През ХУШ в. проницаемостта за турската лексика вече е дос- 
татъчно висока, за което свидетелства дават различни литературни прояви и преди 
всичко дамаскинарската книжнина, представител на книжовния български език на 
народна основа (обобщено и с изчерпателна библиография у Micheva 2017). 
Изследователската общност не познава автографа на поп Пейо, а проучва само 
преписи на неговото оригинално съчинение. Независимо че се отдалечава от ори- 
гинала, преработката в Е допринася да се задълбочи посланието на творбата и да се 
направи то по-достъпно за обикновения читател чрез отделния значещ детайл. Кни- 
жовникът, направил тази преработка, има определено отношение към книжовната 
традиция и необходимата грамотност за нейното осмисляне. В езика му се срещат: 
безпредложен род. и твор. падеж; род.-вин. форма за лица; бъдеще време с глаго- 
лите имКти и хотти; предикативна употреба на причастия, включително в Dativus 
absolutus – водим8 же 8 и др. Книжовната старобългарска норма прозира в аб- 
страктната и композитната лексика: влагожҳанию, БЛАДИЕъ, доБроплътьнъ, законодавьщъ, 
Злость, ЗЕдънъ, мъногоц Еньнъ, подовьнострастьнть, пр Есиати, ссуж и ждрънъ, съшьствовати, 
чоудод Кистковати и др. Следователно турцизмите в езика му са привнесени за съзна- 
телно търсена автентичност и достоверност на разказа, за възобновяване на емоцио- 
налното възприемане на мъченическия подвиг два века след събитието. Може само 
да гадаем имало ли е някакъв общ подтик или пък конкретен повод за това в истори- 
ческия момент и социалната среда. Подобни редки прояви на съзнателна преработка 
наистина са допълнителен феномен в историята на текста на поп-Пейовата творба, 


но са автентични свидетелства за развоя на българския език от османския период. 

